Aktiivinen tekstiilimyyjä urheiluvälinemyymälään, osa-aikainen, Espoo - Saleshow
Aktiivinen tekstiilimyyjä urheiluvälinemyymälään, osa-aikainen, Espoo (n.20h/vko)
Paljon aktiivisuutta, innokkuutta, positiivisuutta ja tavoitteellisuutta. Hitusen sporttisuutta ja pilkettä silmäkulmassa. Annos tähtimyyjää ja asiakaspalvelun superammattilaista. Sellaista komboa me etsimme. Hyvä, jos löysimme sinut!
Asiakasyrityksemme hakee nyt urheiluvälinemyymälänsä tekstiiliosastolle myynnillisellä asenteella varustettua, ahkeraa ja vastuuntuntoista myyjää. Tehtävänäsi tekstiilimyyjänä on vastata omalta osaltasi osastosi myynnistä, tuotteiden esillepanosta, siisteydestä – ja ennen kaikkea – unohtumattomasta asiakaspalvelusta. Jotta sovit joukkueeseemme, sinun täytyy olla hyvä tiimipelaaja ja saada asiat tapahtumaan aktiivisuuden ja pistämättömän tilannetajun kautta. Pitkän työhistorian sijaan painotamme timanttista asennetta ja tavoitteellista tekemistä. Liikunnallinen tausta on pelkkää plussaa, mutta ei kuitenkaan vaatimus!
Haemme sitoutunutta myyjää n. 20h/vko toistaiseksi voimassaolevaan työsuhteeseen. Palkkaus on kaupanalan TES. Edellytämme hakijalta joustavuutta työskennellä myymälän aukioloaikojen puitteissa.
Työhaastattelut tehtävään järjestetään vkolla47 ja vkolla48.